Yokohama

Jokohama (横浜) je grad u Japanu u prefekturi Kanagava u Tokijskom zalivu. Prema popisu stanovništva iz 2005. u gradu je živelo 3.579.133 stanovnika. Drugi je grad u Japanu (iza Tokija) po broju stanovnika. Najveća je luka i veliki industrijski centar Japana. Skoro je spojen sa Tokijem. Geografija Nalazi se u regiji Kanto i Kanagava prefekturi. Nalazi se na zapadnoj strani Tokijskog zaliva, 30 kilometara od Tokija, sa kojim je povezan brojnim prugama i auto-putevima. Mnogi stanovnici Jokohame rade u Tokiju i zabavljaju se u Tokiju, a samo spavaju u Jokohami. Tokio , Jokohama i Kavasaki čine jedan megapolis. U blizini grada reka Curumi se uliva u more. U Jokohami se nalazi Landmark toranj, koji je najviša zgrada u Japanu (296 metara). Klima Klima je veoma prijatna usled blizine mora. Srednja godišnja temperatura se kreće između 16 i 17 °C. Srednja temperatura u januaru je 5,6 °C a u avgustu 26,4 °C. Godišnja količina padavina iznosi 1 630 mm. Najviše padavina se izlučuje u junu i septembru. Historija Jokohama je bila mali ribarski gradić, sve do sredine XIX veka. Kada se Japan pod američkim uticajem ponovo počeo otvarati prema svetu, Jokohama je odabrana kao jedna od nekoliko luka, preko kojih će ići trgovina sa svetom. Luka je otvorena 1859 . i brzo je postala najznačajnija luka za trgovinu sa svetom. Pruga, koja povezuje Tokio i Jokohamu izgrađena je 1872. , što omogućuje uvoz sirovina za jedno šire područje. Rast japanske industrije dovodi do prosperiteta grada. Jokohama je bila najinternacionalniji grad u Japanu. Veliki Kanto zemljotres 1923. je razorio veliki deo grada. Američkim bombardovanjima dobar deo grada je zapaljen i uništen. Tokom američke okupacije Jokohama je bila najveća transportna baza za snabdevanje i za trupe, a posebno tokom Korejskog rata. Nakon okupacije većina američke pomorske aktivnosti preseljeno je u Jokosuku. Stanovništvo Pre podacima sa popisa, u gradu je 2005. godiine živelo 3.579.133 stanovnika. Industrija U Jokahami je industrija dosta razvijena. Posebno se ističu industrije: čelika, mašinska, elektro i elektrotehnička, prevoznih sredstava, biotehnološka, poluprovodnička, hemijska, odeće i prehrambena. U gradu je takođe razvijena brodogradnja, a postoji i rafinerija. Kompanija Nisan ima sedište u Jokohami. Sport U gradu se nalazi nogometni stadion Yokohama F. Marinosa, najveći stadion Japana, izgrađen u oktobru 1997. Na ovom stadionu je odigrana finalna utakmica Svjetskog prvenstva u nogometu 2002. U finalu 30. juna su se susrele reprezentacije Njemačke i Brazila (0:2). Nissan Motor Co. je glavni sponzor, te je stadion preimenovan u Nissan Stadium 1. marta 2005. Vanjske veze